CELEX: 62010TB0520
Language: et
Date: 2011-02-17 00:00:00
Title: Kohtuasi T-520/10 R: Üldkohtu presidendi 17. veebruari 2011 . aasta määrus — Comunidad Autónoma de Galicia versus komisjon (Ajutiste meetmete kohaldamine — Riigiabi — Teatud elektrijaamade täiendavate tootmiskulude hüvitamine, mis tulenesid avaliku teenindamise kohustusest toota teatud kogus elektrit kohaliku kivisöe alusel, ja „eelisjärjekorras kutse saamise mehhanismi” kehtestamine nende elektrijaamade kasuks — Otsus mitte esitada vastuväiteid — Täitmise peatamise taotlus — Fumus boni juris — Kiireloomulisuse puudumine — Huvide kaalumine)

9.4.2011   
            
            
               ET
            
            
               Euroopa Liidu Teataja
            
            
               C 113/14
            
         Üldkohtu presidendi 17. veebruari 2011. aasta määrus — Comunidad Autónoma de Galicia versus komisjon
   (Kohtuasi T-520/10 R)
   (Ajutiste meetmete kohaldamine - Riigiabi - Teatud elektrijaamade täiendavate tootmiskulude hüvitamine, mis tulenesid avaliku teenindamise kohustusest toota teatud kogus elektrit kohaliku kivisöe alusel, ja „eelisjärjekorras kutse saamise mehhanismi” kehtestamine nende elektrijaamade kasuks - Otsus mitte esitada vastuväiteid - Täitmise peatamise taotlus - Fumus boni juris - Kiireloomulisuse puudumine - Huvide kaalumine)
   2011/C 113/28
   Kohtumenetluse keel: hispaania
   
      Pooled
   
   
      Hageja: Comunidad Autónoma de Galicia (Santiago de Compostela, Hispaania) (esindajad: advokaadid S. Martínez Lage, H. Brokelmann ja A. Rincón García Loygorri)
   
      Kostja: Euroopa Komisjon (esindaja: É. Gippini Fournier ja C. Urraca Caviedes)
   
      Ese
   
   Ajutiste meetmete kohaldamise taotlus, milles sisuliselt palutakse peatada komisjoni 29. septembri 2010. aasta otsuse K(2010) 4499 täitmine, mis puudutab Hispaania Kuningriigi poolt teatatud riigiabi nr 178/2010, mis anti avaliku teenindamise kohustuse hüvitamise vormis ja millega kaasnes eelisjärjekorras kutse esitamise mehhanism selliste elektrijaamade kasuks, kes kasutavad kohalikku kivisütt.
   
      Resolutsioon
   
   
               1.
            
            
               Hidroeléctrica del Cantábrico, SA-l ja Federación Nacional de Empresarios de Minas de Carbón’il lubatakse Euroopa Komisjoni nõuete toetuseks menetlusse astuda.
            
         
               2.
            
            
               Kohtusekretär saadab koopia kõigist menetlusdokumentidest käesoleva resolutsiooni punktis 1 mainitud pooltele.
            
         
               3.
            
            
               Jätta ajutiste meetmete kohaldamise taotlus rahuldamata.
            
         
               4.
            
            
               Kohtukulude kandmine otsustatakse edaspidi.